Knap et år efter de første opkrævningsbreve for ulovlig fildeling blev sendt ud er antipirat advokaterne Opus Law på vej i retten.

Betal nu, eller vi går til stålet.Den besked er røget ind ad brevsprækker over hele kongeriget siden sidste efterår. Ophavsmanden er ikke en skaldet rocker med tatoveringer i hele ansigtet, men en velfriseret advokat fra København.Modtagerne har nemlig alle det til fælles, at de er anklaget for ulovligt at have delt film fra deres IP-adresser. Film som tilhører advokatfirmaet Opus Laws klienter.Da Computerworld talte med advokat Niels Dahl-Nielsen fra Opus Law i efteråret, understregede han, at Opus Law hellere vil gå samtalens vej end rettens vej, men han følte sig tryg ved, at Opus Law nok skulle klare sig i retten."Når vi sender en skrivelse, har vi jo allerede dokumentation for, at IP-adressen har været brugt til en ulovlig handling, så vi har den skriftlige dokumentation. Det mener vi er nok," sagde advokaten dengang.Mere end et halvt år efter den samtale, er den påstand stadig ikke afprøvet i retten. For Opus Law har stadig ikke ført en eneste retssag. Men det er der en god forklaring på, fortæller Niels Dahl-Nielsen."Vi er ved at forberede en række sager, som vi sender til retten," siger advokaten.Og det er Opus Law ikke alene om. For en række af de sager, som Niels Dahl-Nielsen betegner som oppe i den alvorlige ende, er sendt videre til Bagmandspolitiet."Vi har præsenteret de sager, som vi ser som mere alvorlige, for Bagmandspolitiet, og dem fandt de interessante."Opus Law sender ikke bare breve ud efter et tilfældigheds-princip. Advokatfirmaet har, med ophavsrettighedshavernes tilladelse, downloadet film fra torrent-tjenester og registreret de IP-adresser, filmene blev hentet fra.De sager, som nu bliver sendt til Bagmandspolitiet, drejer sig som udgangspunkt om folk, hvis IP-adresser dukker op gentagende gange.Niels Dahl-Nielsen understreger, at hans klienter ikke har startet kampagnen med breve og retssager for at blive rige af indbetalingerne fra skræmte netbrugere.Det handler i stedet om at slå hul på en udbredt myte om, at ulovligt download ikke er "rigtigt" ulovligt."Det koster vores klienter mange penge at føre de her sager. Så forhåbentlig skal vi ikke føre mange af dem, før folk begynder at bruge de lovlige muligheder, der er."For det ulovlige forbrug skader ophavsrettighedernes mulighed for at sælge deres varer til de store spillere."Der, hvor man virkelig kan måle det, er på onlinesalg. For Netflix er mindre interesseret i at købe noget, som alle allerede har hentet fra piratsider."De første sager skal gerne komme for retten i løbet af de næste par uger. Det er i hvert fald hvad René Sørensen, direktør for Mislabel, der er en af Opus Laws klienter, har udtalt til TV2 Nord Til den tid, kan det være, at Opus Law har andre sager at se til, for firmaet er blevet meldt til Advokatnævnet, efter ikke mindre end 13 forskellige personer har klaget til Forbrugerombudsmanden over henvendelser fra Opus Law.Niels Dahl-Nielsen oplyser dog, at man tager anmeldelsen ganske roligt, og har fuld tillid til, at Advokatnævnet vil bakke op om Opus Laws fremgangsmåde.